[{"text_idx": "#000011", "text": "Triawd y Scarlets yn cyrraedd carreg filltir"}, {"text_idx": "#000014", "text": "Aaron Shinger bydd yn gwneud ei 200fed ymddangosiad mewn crys y Scarlets, Rob Evans ar ei 150fed ymddangosiad gyda Steff Hughes yn dathlu 100 o ymddangosiadau i\u2019r clwb."}, {"text_idx": "#000015", "text": "Mae\u2019r triawd yn rhan o di\u0302m gyda sawl newid o\u2019r XV wnaeth cychwyn yn erbyn Leinster penwythnos diwethaf yn Nulyn."}, {"text_idx": "#000016", "text": "Gyda 10 chwaraewr i ffwrdd gyda\u2019r garfan ryngwladol, mae pump newid tu cefn i\u2019r sgrym gyda\u2019r cefnwr Ioan Nicholas a\u2019r asgellwr Ryan Conbeer yn parhau yn eu safleoedd ers y ge\u0302m yn stadiwm RDS."}, {"text_idx": "#000017", "text": "Mae Steff Evans yn o\u0302l ar yr asgell chwith, gyda Scott Williams a Steff Hughes ar waith yng nghanol cae. Mae Williams wedi gwella o anaf i\u2019w lygad a gafwyd yn ystod ge\u0302m Munster a fe fydd yn gapten ar y ti\u0302m."}, {"text_idx": "#000020", "text": "Ar y fainc, mae\u2019r mewnwr 18 oed Luke Davies ar darged i wneud ei ymddangosiad cyntaf, cynnyrch arall o Academi\u2019r Scarlets"}, {"text_idx": "#000021", "text": "Dywedodd prif hyfforddwr y Scarlets Dwayne Peel: \u201cyn amlwg mae\u2019r bois yn brifo ar o\u0302l y ddau golled diwethaf, ond gyda\u2019r chwaraewyr rhyngwladol wedi ein gadael mae\u2019r bois sydd wedi dod i mewn wedi gweithio\u2019n galed ac yn haeddu\u2019r cyfle ar y penwythnos."}, {"text_idx": "#000022", "text": "\u201cMae\u2019r pedwar ge\u0302m diwethaf wedi dangos beth sydd gyda ni i gynnig. Mae rhaid dangos yr angerdd a parhau i gefnogi ein hunain. I mi, mae\u2019n bwysig i ni wella beth rydym yn gwneud. Wythnos yma rydym wedi gweud i\u2019r bois ein bod yn ffyddiog yn eu perfformiad. Mae rhaid i ni gredu ynddyn nhw am beth rydym am gyflawni.\u201d"}]